Рeпублика Србија

Општина Мало Црниће

Општинска управа

Служба за буџетску инспекцију

Број:401-9/2019

Датум: 11.01.2019.године

Служба за буџетску инспекцију општине Мало Црниће, у складу са чланом 44. Закона о инспекцијском надзору („Службени гласник РС“, број 36/15 ) сачињава:

**ГОДИШЊИ ИЗВЕШТАЈ О РАДУ СЛУЖБЕ ЗА БУЏЕТСКУ ИНСПЕКЦИЈУ ЗА 2018. ГОДИНУ**

Према одредбама члана 84. Закона о буџетском систему, служби за буџетску инспекцију општине Мало Црниће поверено је да обавља послове инспекцијског надзора – контроле наддиректним и индиректним корисницима средстава буџета општине Мало Црниће, јавним предузећима основаним од стране јединице локалне самоуправе, правним лицима основаним од стране тих предузећа, правним лицима над којима јединица локалне самоуправе има директну или индиректну контролу над више од 50% капитала или више од 50% гласова у управном одбору, као и над другим правним лицима у којима јавна средства чине више од 50% укупног прихода, правним лицима и другим субјектима којима су директно и индиректно дозначена средства буџета јединице локалне самоуправе за одређену намену, правним лицима и другим субјектима који су учесници у послу који је предмет контроле и субјектима који користе средства буџета јединице локалне самоуправе по основу задужења, субвенција, остале државне помоћи у било ком облику, донација, дотација и др.

У складу са тим, а имајући у виду одредбе члана 86. Закона којима је прописана Функција буџетске инспекције, инспекцијска контрола се односила на примену закона у области материјално-финансијског пословања и наменског и законитог коришћења средстава од стране напред наведених субјеката.

Полазећи од изнетог, у посматраном извештајном периоду (2018. година) Буџетска инспекција је вршила инспекцијску контролу на основу: - Програма рада буџетске инспекције за 2018 годину који је донет сходно члану 90. Закона о буџетском систему („Службени гласник РС“, бр.54/2009, 73/2010, 101/2010, 101/2011, 93/2012, 62/2013, 63/2013,-испр.,108/2013, 142/2014, 68/2015 – др.закон, 103/2015, 99/2016, и 113/2017), члана 5. Уредбе о раду, овлашћењима и обележјима буџетске инспекције („Службени гласник РС", бр. 93/2017),члана 4. став 4. и члана 10. Закона о инспекцијском надзору („Службени гласник РС“, број 36/2015), члана 14. Одлуке о општинској управи Општине Мало Црниће („Службени гласник Општине Мало Црниће“, број 9/2017) и сагласности Министарства финансија-Сектора за контролу јавних средстава, Одељења за буџетску инспекцију број 401-00-00366/2018-26 од 06. фебруара 2018. године.

Програм рада за 2018. годину усвојен је од стране општинског Већа општине Мало Црниће на седници одржаној дана 06.03.2018.године.

**СУБЈЕКТИ-КОРИСНИЦИ КОД КОЈИХ ЈЕ ИЗВРШЕН ИНСПЕКЦИЈСКИ НАДЗОР У ТОКУ 2018. ГОДИНЕ**

У извештајном периоду ( период од 01.01.-31.12.2018. године ) буџетски инспектор општине Мало Црниће извршио је инспекцијску контролу код 69 субјеката. Све контроле спроведене су као редовне контроле предвиђене Програмом рада за 2018. годину и окончане су у 2018. години. Контролaма je биo обухваћен период од 01.01.2017. године до 31.12.2017. године.

Служба за буџетску инспекцију у 2018. години није имала налоге за ванредне инспекцијске контроле издате од стране председника општине као руководиоца буџетске инспекције, нити пријаве, приговоре и захтеве пристигле од органа, организација, правних и физичких лица. Служба је имала једну представку која је пристигла преко Министарства финансија а упућена је од стране физичког лица. Након анализирања навода из представке, утврђено је да не постоје разлози за покретање поступка по службеној дужности према члану 18. Закона о инспекцијском надзору.

У 2018. години инспекцијска контрола извршена је код следећих субјеката:

**Директни корисници средстава буџета општине Мало Црниће (у даљем тексту: директни корисници):**

- Председник општине

- Скупштина општине

- Општинско веће

- Општинско правобранилаштво

- Општинска управа

**Индиректни корисници средстава буџета општине Мало Црниће (у даљем**

**тексту: индиректни корисници):**

- О.Ш. „Моша Пијаде“ Мало Црниће

- О.Ш. „Милисав Николић“ Божевац

- О.Ш. „Дража Марковић“ Смољинац

- О.Ш. „Ђура Јакшић“ Топоница

- П.У. „14. Октобар“ Мало Црниће

- Црвени Крст Мало Црниће

- Дом Здравља Мало Црниће

- Центар за социјални рад Мало Црниће

- Центар за културу општине Мало Црниће

- Туристичка организација општине Мало Црниће

- Библиотека „Србољуб Митић“ Мало Црниће

- Месне заједнице ( Топоница, Крављи До, Шапине, Кобиље, Велико Црниће, Салаковац )

**Јавна предузећа**

- ЈКП „Чистоћа- Мало Црниће“

**Остали корисници буџетских средстава:**

**НВО и друга удружења грађања** **и то:**

* Удружења пензионера Мало Црниће
* Удружења одгајивача голубова Божевац
* Кинолошког удружења Божевац
* Коњичког клуба „Сиглави“ Царевац, Секција клуба Смољинац
* Удружења грађана „Стиг од злата“ Кула
* Удружења одгајивача голубова „Елита“ Велико Црниће
* Удружења жена „Сестра Јелица“ Црљенац
* Коњичког клуба „Маестосо“ Божевац
* Пчеларског удружења „Матица“ Божевац
* Асоцијације за развој општине Мало Црниће
* СУБНОР-а Мало Црниће
* Мото клуба „Хероес“ Кобиље
* КУД-а „Властимир Живковић“ Батуша
* Удружења жена „Гергине“ Кобиље
* Удружења „Челичне душе“ Црљенац
* Удружења потомака ратника ослободилачких ратова 1912-1920 Мало Црниће
* Удружења грађана „Точак“ Кула
* Ловачког удружења „Млава“ Мало Црниће
* Еколошког удружења „Заова“ Мало Црниће
* Удружења пчелара „Стиг“ Калиште
* Ловачког удружења „Стиг“ Божевац-Смољинац

**Удружења из области културе и то:**

* КУД „КОБИЉЕ“ Кобиље
* КУД „БРАНКО РАДИЧЕВИЋ“ Божевац
* КУД „ВЛАСТИМИР ПАВЛОВИЋ ЦАРЕВАЦ“ Смољинац
* КУД „ЂУРА ЈАКШИЋ“ Велико Село
* КУД „ИЗВОР“ Црљенац
* КУД „ТОПОНИЦА“ Топоница
* КУД „ВЛАСТИМИР ЖИВКОВИЋ“ Батуша

**Удружења из области спорта и рекреације** **и то:**

* ФК „РАДНИК“ Салаковац
* ОФС Мало Црниће
* ФК „ШАПИНЕ“ Шапине
* ФК „БСК 1924“ Божевац
* ФК „СТИГ“ Мало Црниће
* ФК „ НАПРЕДАК 1936“ Велико Црниће
* ФК „ИНТЕГРАЛ“ Батуша
* СД „СТИГ“ Црљенац
* ФК „ЈЕДИНСТВО“ Смољинац
* ФК „НАПРЕДАК 1927“ Топоница
* ОШ „Дража Марковић Рођа“ Смољинац

**Црквене општине** **и то:**

* Црквена општина Смољинац
* Црквена општина Црљенац
* Црквена општина Кула
* Црквена општина Божевац
* Црквена општина Салаковац
* Црквена општина Велико Црниће
* Црквена општина Мало Црниће
* Манастир Заова

О извршеним инспекцијским контролама, сачињени су записници са налазом о утврђеним неправилностима и предложеним мерама ради отклањања уочених неправилности и пропуста у раду корисника буџетских средстава.

Након завршетка инспекцијске контроле, председнику општине су достављани изводи из записника о извршеној контроли и утврђеним налазима и предложеним мерама, у циљу његовог упознавања као одговорног лица за извршење Одлуке о буџету општине Мало Црниће, односно као наредбодавца за извршење буџета.

**НАЈЧЕШЋЕ НЕПРАВИЛНОСТИ УТВРЂЕНЕ У КОНТРОЛАМА**

Приликом вршења контрола уочено је да се највећи број неправилности односи на кршење следећих прописа:

**1) Закон о буџетском систему** („Сл. гласник РС“ број 54/09, 73/10... 103/15, 99/16, 116/17 и 95/18)- није поднет захтев, органу управе надлежном за финансије, за повећање одговарајуће апропријације за извршавање расхода и издатака из осталих извора финансирања ( члан 61. став. 8 ), – приходи од давања у закуп пословног простора у Салаковцу нису уплаћени на рачун за уплату јавних прихода већ директно на подрачун месне заједнице што је супротно члану 49. Закона о буџетском систему и члану 3. Правилника о условима и начину вођења рачуна за уплату јавних прихода и распоред средстава са тих рачуна,- Месне заједнице као индиректни буџетски корисници имају обавезу да усагласе својe финансијскe плановe са одобреним средствима у буџету, а о чијем износу су обавештени од стране директног буџетског корисника. Усаглашавање се мора вршити по свакој позицији економске класификације, као и по изворима финансирања. У складу са захтевима финансијског извештавања директни буџетски корисник захтева податке од индиректних корисника на четвртом нивоу економске класификације, па на том нивоу и додељује средства, а индиректни корисник даље треба да у свом финансијском плану искаже планирана средства на шестом нивоу економске класификације.

**2) Уредба о буџетском рачуноводству** („Сл. гласник РС“ број 125/2003 и 12/2006) - интерним општим актом није уређена организација рачуноводственог система ( члан 16, став 9 ), - рачуноводствене исправе се не књиже сходно одредбама члана 16. став 11. Уредбе, - не воде се поједине врсте помоћних књига и евиденција.

**3) Правилник о стандардном класификационом оквиру и контном плану за буџетски систем** („Сл. гласник РС“ број 16/2016, 49/2016, 107/2016, 46/2017, 114/2017, 20/2018, 36/2018, 93/2018 и 104/2018) - вршена су књижења која нису у складу са чланом 14. наведеног Правилника.

**4) Закон о јавним набавкама** („Сл. гласник РС“ број 124/2012, 14/2015 i 68/2015) - не води се евиденција о закљученим уговорима о јавним набавкама, -поједини корисници буџетских средстава не објављују план јавних набавки на порталу за јавне набавке сходно члану 51, - поједини корисници немају интерни акт којим се ближе уређује поступак јавне набавке сходно члану 22.

**5) Закон о спорту** („Сл. гласник РС“ број 10/2016) – члан 138.- **Правилник о одобравању и финансирању програма којима се задовољавају потребе и интереси грађана у области спорта у општини Мало Црниће,** број 06-3/2017-7 од 27.02.2017. године –поједини фудбалски клубови средства добијена из буџета општине за реализацију програма и пројеката уплаћена на посебан рачун отворен у Трезору који се искључиво користи за промет буџетских средстава добијених из општине Мало Црниће у целини или делимично пребацују на друге рачуне клуба у пословним банкама са којих се врши промет, што није у складу са чланом 14. Правилника

**6) Закон о здравственој заштити** („Сл. гласник РС“ број 107/2005, 72/2009, 88/2010, 99/2010, 57/2011, 119/2012, 45/2013, 93/2014, 96/2015, 106/2015, 113/2017, 105/2017) - није закључен Уговор између Дома здравља са надлежним органом општине за средства из члана 13. и 13.а Закона о здравственој заштити за спровођење здравствене заштите од интереса за општину, сходно члану 160. Закона о здравственој заштити. To подразумева и средства која општина преноси здравственој установи за вршење оснивачких права, а што је уређено у члану 13. Став 1. Тачка 5 овог закона.

**ПРЕДЛОЖЕНЕ МЕРЕ**

У записницима који су сачињени у 2018. години, након извршених контрола у смислу одредаба члана 87. Закона о буџетском систему, **предложене су** мере за отклањање незаконитости и неправилности, **наложене су** мере за усклађивање и доношење појединачних аката. У једном записнику констатовано је налагање мере-повраћај средстава у буџет општине Мало Црниће.

Све наложене мере у записницима **извршене су** што је констатовано у службеним белешкама о контроли извршења наложених мера.

**ОСТАЛЕ АКТИВНОСТИ СЛУЖБЕ ЗА БУЏЕТСКУ ИНСПЕКЦИЈУ**

У поступку контроле буџетски инспектор поред контроле пословања контролисаних корисника средстава буџета, давао је савете и упутства, предлагао начин решавања појединих проблема, што значи да је контрола уједно имала и саветодавни карактер.

Такође, буџетски инспектор био је делом свог радног времена ангажован и на пријему странака у свом радном простору.

Буџетски инспектор у наведеном периоду обавља свакодневно праћење законске регулативе и примене прописа из области рада и деловања буџетске инспекције путем електронског пакета прописа.

Буџетски инспектор је ускладио своје пословање у смислу пуне примене Закона о инспекцијском надзору(„Сл. гласник РС“ број 36/15), објављивањем програма рада и контролних листи на интернет страници општине Мало Црниће, а у складу са чланом 14. поменутог закона.

Током 2018. године буџетски инспектор није присуствовао семинарима, скуповима и радионицама саветодавног карактера који се организују у циљу упознавања са Законима који су у примени у раду Службе за буџетску инспекцију.

БУЏЕТСКИ ИНСПЕКТОР

Ана Марија Радосављевић